recursal/SuperWikiNEXT-32B huggingface dataset:
**த. துரைசிங்கம்** (9 ஏப்ரல் 1937 – 23 ஆகத்து 2021) ஈழத்து எழுத்தாளரும், கவிஞரும், ஆசிரியரும் ஆவார். இவர் 44 சிறுவர் இலக்கிய நூல்களையும், 15 கட்டுரை நூல்களையும், ஏராளமான பாடநூல்களையும் எழுதி வெளியிட்டுள்ளார்.

வாழ்க்கைக் குறிப்பு
-------------------

துரைசிங்கம் யாழ்ப்பாண மாவட்டம், புங்குடுதீவில் தம்பிராசா, சிவபாக்கியம் ஆகியோருக்குப் பிறந்தார். புங்குடுதீவு மேற்கு அமெரிக்க மிசன் தமிழ்க் கலவன் பாடசாலை, சுப்பிரமணிய வித்தியாசாலை ஆகியவற்றில் கல்வி கற்றார். இளமையிலேயே பத்திரிகைச் செய்தியாளராகப் பணியாற்றியுள்ளார். நல்லூர் ஆசிரியப் பயிற்சிக் கலாசாலையில் ஆசிரியப் பயிற்சி பெற்ற இவர் பேராதனைப் பல்கலைக்கழக இளங்கலைச் சிறப்புப் பட்டமும், யாழ்ப்பாணப் பல்கலைக்கழகத்தில் கல்வியியலில் டிப்ளோமாப் பட்டத்தையும் பெற்றார். புங்குடுதீவு ஸ்ரீ கணேச மகா வித்தியாலயத்தில் ஆசிரியராகவும், அதிபராகவும் பணியாற்ற்னார். பின்னர் கோட்டக் கல்வி அலுவலர், மாவட்டக் கல்விப் பணிப்பாளர் போன்ற பதவிகளில் இருந்துள்ளா. நல்லூர் ஆசிரியப் பயிற்சிக் கலாசாலை கலாசாலை வெளியீடான 'கலா விருட்சம்' இதழின் ஆசிரியராகவும் (1957–1958) பணியாற்றினார். ஈழப்போர்க் காலத்தில் 1995-97 காலப்பகுதியில் கிளிநொச்சி மாவட்டக் கல்விப் பணிப்பாளராகப் பணியாற்றி ஓய்வு பெற்றார்.

விருதுகளும் பட்டங்களும்
-----------------------

சிறுவர் இலக்கியத் துறைக்கான தேசிய (சாகித்திய) விருது இவருக்கு நான்கு முறை கிடைத்துள்ளது. வட-கிழக்கு மாகாணக் கல்விப் பண்பாட்டலுவல்கள் அமைச்சு, இலங்கை இலக்கியப் பேரவை, யாழ் இலக்கிய வட்டம், கொழும்பு விவேகானந்த சபை, கலாசார அலுவல்கள் அமைச்சு ஆகியன இவருக்கு விருதுகள் வழங்கியுள்ளன. இலக்கிய வித்தகர், கலாபூசணம் ஆகிய பட்டங்களும் இவருக்கு வழங்கப்பட்டுள்ளன.

பிற சேவைகள்
-----------

1953-இல் புங்குடுதீவில் 'பாரதி கழகம்' என்ற அமைப்பினை நிறுவி பாரதி விழாக்களையும், கலை நிகழ்ச்சிகளையும் நடத்தியுள்ளார். யாழ்ப்பாண மாவட்ட சனசமூக நிலையங்களின் சமாசத்தின் வெளியீடான 'சமூகத் தொண்டன்' மாத இதழின் உதவி ஆசிரியராகவும் பணியாற்றியுள்ளார்.

மறைவு
-----

துரைசிங்கம் தனது 2021 ஆகத்து 23 அன்று 84-வது அகவையில் கொழும்பில் காலமானார். இவரது இளைய சகோதரர்கள் நாவேந்தன், வி. ரி. தமிழ்மாறன், வி. ரி. இளங்கோவன் ஆகியோரும் எழுத்தாளர்கள் ஆவர்.

மேற்கோள்கள்
-----------

தளத்தில்  
த. துரைசிங்கம் எழுதிய
 ***நூல்கள்*** உள்ளன.

1. 1 2 3 4 5 6  *சிறுவர் இலக்கிய கர்த்தா துரைசிங்கம்*, லெ. முருகபூபதி, ஈழநாடு, ஆகத்து 29, 2021
2. 1 2 3 4 5  *தமிழறிஞர் த. துரைசிங்கம்*, இளநிலா சுரேசானந்த், தினகரன், ஆகத்து 29, 2021
**பெரோ-ஆக்டினோலைட்டு** (*Ferro-actinolite*) என்பது பெரசு இரும்பு மிகுந்த கனிமமாகும். இனோசிலிக்கேட்டு குழு கனிமங்கள் வகையின் இரட்டைச் சங்கிலி சுண்ணாம்பு ஆம்பிபோல் துணைக்குழுவில் உள்ள ஆக்டினோலைட்டு-டிரெமோலைட்டு தொடர் திண்மக் கரைசல் வரிசையின் கடைசி உறுப்பினர் பெரோ ஆக்டினோலைட்டு ஆகும். 

இத்தொடரிலுள்ள அனைத்து கனிமங்களும் ஒற்றைச் சரிவச்சு படிகத் திட்டத்தில் படிகமாகியுள்ளன. 
கீழ்கண்ட வாய்ப்பாடுகளின் ஒப்பீடு நன்கு அறியப்பட்ட உறுப்பினர்கள் ஒரே வரிசைத் தொடருக்குள் எவ்வாறு இடம்பிடித்துள்ளன என்பதை தெரிவிக்கிறது.

டிரெமோலைட்டு: ☐Ca2(Mg5.0-4.5Fe2+0.0-0.5)Si8O22(OH)2  

ஆக்டினோலைட்டு: ☐Ca2(Mg4.5-2.5Fe2+0.5-2.5)Si8O22(OH)2  

பெரோ-ஆக்டினோலைட்டு: ☐Ca2(Mg2.5-0.0Fe2+2.5-5.0)Si8O22(OH)2

சில பதிலி நேர்மின் அயனிகள் Ca, Mg, அல்லது Fe அயனிகளை இடப்பெயர்ச்சி செய்யலாம். பொட்டாசியம் (K), அலுமினியம் (Al), மாங்கனீசு (Mn), தைட்டானியம் (Ti), மற்றும் குரோமியம் (Cr) உள்ளிட்டவை அந்த பதிலி அயனிகளாகும். புளோரின் எதிர்மின் அயனி பகுதியாக ஐதராக்சில் அயனி (OH) இடப்பெயர்ச்சி செய்யலாம்.

இயற்பியல் பண்புகள்
------------------

ஆக்டினோலைட்டுகளைக் காட்டிலும் பெரோ ஆக்டினோலைட்டு பட்டகங்கள் நிறத்தில் அதிக அடர்த்தியைக் கொண்டுள்ளன. இரும்பு உள்ளடக்கம் அதிகமாக இருப்பது இதற்கு காரணமாகும். ஆனால் மெல்லிய துண்டுகளில் அல்லது விளிம்பைச் சுற்றியுள்ள இடங்களில் அடர் பச்சை நிறம் காணப்படுகிறது. மோவின் அளவு கோலில் இதன் கடினத்தன்மை மதிப்பு 5-6 என்ற அளவுடன் வெள்ளைக் கீற்றுகளுடன் நொறுங்கும் தன்மை கொண்டதாக உள்ளது. பெரோ-ஆக்டினோலைட்டின் ஒளி விலகல் எண்ணும் ஆக்டினோலைட்டைக் காட்டிலும் அதிகமாகும்.

மேற்கோள்கள்
-----------


* Mindat.org - Ferro-actinolite
* Mindat.org - actinolite
* Ferro-actinolite in the Handbook of Mineralogy பரணிடப்பட்டது 2016-03-03 at the வந்தவழி இயந்திரம்
* IMA Master List பரணிடப்பட்டது 2017-10-31 at the வந்தவழி இயந்திரம்
**தர்மபுரி சீனிவாஸ்** (பிறப்பு: செப்டம்பர் 27, 1948) ஓர் இந்திய அரசியல்வாதி. ஆந்திர மாநில காங்கிரஸ் கட்சியின் முன்னாள் தலைவராகவும்  மற்றும் சட்டமன்ற உறுப்பினராக 1989,1999, மற்றும் 2004 ஆம் ஆண்டுகளில் தேர்ந்தெடுக்கப்பட்டார். 2009 ல் ராஜசேகர் ரெட்டியின் அரசாங்கத்தில் உயர் கல்வி மற்றும் இடைநிலைக் கல்வி அமைச்சராக பணியாற்றினார். சீனிவாஸ் ஆந்திர மாநில அமைச்சரவையில் வெவ்வேறு இலாகாக்களிலும் பணியாற்றினார். 2004 மற்றும் 2009 ஆம் ஆண்டுகளில் காங்கிரஸ் கட்சியை மீண்டும் ஆட்சியில் கொண்டுவருவதில் இவர் முக்கிய பங்கு வகித்தார். இவர் ஆந்திர மாநிலத்தின் முன்னாள் நிதியமைச்சர் அர்குல் ராஜாராமின் மருமகன் ஆவார். இவர் 2009 மற்றும் 2012 சட்டமன்ற தேர்தல்களில் பாஜகவிடம் மற்றும் 2014 சட்டமன்ற தேர்தலில் டிஆர்எஸ் கட்சியிடம் தோல்வியடைந்தார். 

இவர் ஜூலை 2, 2015 அன்று காங்கிரஸ் கட்சியில் இருந்து விலகினார்.

ஆரம்ப கால வாழ்க்கை
------------------

டி.சீனிவாஸ் நிஜாமாபாத்தில் பிறந்தார். ஹைதராபாத்தின் நிஜாம் கல்லூரியில் பட்டம் பெற்றார்.

தனிப்பட்ட வாழ்க்கை
------------------

டி.சீனிவாஸ்க்கு திருமணமாகி இரண்டு மகன்கள் உள்ளனர். இவரது மூத்த மகன் சஞ்சய் நிஜாமாபாத்தின் முன்னாள் மேயராக இருந்துள்ளார். இவரது இளைய மகன் அரவிந்த் ஓர் தொழிலதிபர் மற்றும் பாரதிய ஜனதா கட்சியை சேர்ந்தவர் .

மேலும் காண்க
------------

* அரவிந்த் தர்மபுரி

குறிப்புகள்
-----------

1. ↑  "Andhra Cong faces fresh crisis". Hindustan Times. Archived from the original on 2012-10-20. .
2. ↑  "D. Srinivas Resigns". .
**ஊர்ப்புறப் பறவைகள் கணக்கெடுப்பு** (*Great Backyard Bird Count*) என்பது பறவையியலில் ஒரு சமூக அறிவியல் திட்டமாகும். இது ஆண்டுதோறும் பெப்ரவரி மாதத்தின் நடுப்பகுதியில் நடத்தப்படுகிறது. இந்த நிகழ்வானது *கார்னெல் லேப் ஆஃப் ஆர்னத்தாலஜி* மற்றும் *நேசனல் ஆடுபோன் சொசைட்டி* ஆகியவற்றின் ஆதரவில் நிகழ்த்தபடுகின்றது. இந்த நான்கு நாள் நிகழ்வின் போது, உலகெங்கிலும் உள்ள பறவை நோக்கர்கள், அவர்கள் வாழும் பகுதியில் உள்ள பறவைகளின் விவரங்களை கணக்கிட்டு தகவல் அளிக்க அழைக்கப்படுகிறார்கள். இந்த தரவானது ஒரு இணைய இடைமுகம் வழியாக இயங்கலையில் சமர்ப்பிக்கப்படுகிறது. இத்தரவுகளானது அறிவியல் ஆய்வுக்குப் பயன்படுத்த தொகுக்கப்படுகிறது. பார்வையில் படும் பறவைகள் குறித்த தகவல்களை இயங்கலையில் சேகரித்து, நிகழ்நேரத்தில் முடிவுகளைக் காண்பிக்கும் முதல் சமூக அறிவியல் திட்டமாக இத்திட்டம் உள்ளது.

கண்ணோட்டம்
----------

ஊர்ப்புறப் பறவைகள் கணக்கெடுப்பு முதன்முதலில் 1998 இல் அமெரிக்காவில் தொடங்கப்பட்டது. இது பிப்ரவரி இரண்டாவது வாரத்தில் நடத்தப்படுகிறது.  2013 முதல், இந்த நிகழ்வை சர்வதேச பறவை நோக்கர்கள் கவனித்தனர். இப்போது யார் வேண்டுமானாலும் இந்த நிகழ்வில் பங்கேற்கலாம். மேலும் இதில் உலகெங்கிலும் உள்ள வனவிலங்கு மற்றும் பாதுகாப்பு நிறுவனங்களும் கூடுதலாக ஆதரவளித்து பங்கேற்றுள்ளன.    ஊர்ப்புறப் பறவைகள் கணக்கெடுப்புடன் ஒத்துப்போகும் வகையில் பல தனித்தனி பறவைக் கண்காணிப்பு முயற்சிகள் ஒருங்கிணைக்கப்பட்டுள்ளன. 2015 ஆம் ஆண்டு உலகளவில் அறியப்பட்ட பறவை இனங்கள் கிட்டத்தட்ட பாதி இதில் அறியப்பட்டன. 

நிகழ்வின் போது சேகரிக்கப்பட்ட தரவுகள் தொழில்முறை அல்லாத பங்கேற்பாளர்களின் திறன்களில் உள்ள குறைபாடுகளை சமாளிப்பதற்காக நிபுணர்களால் சரிபார்க்கப்படுகிறது.  நிகழ்வின் விளைவாக வரும் தரவுகள் பறவைகளின் எண்ணிக்கை மற்றும் பொதுவாக பறவைகளின் வாழ்விடங்கள் குறித்த விழிப்புணர்வை ஏற்படுத்தியுள்ளது.

குறிப்புகள்
-----------

1. ↑  "About the GBBC - GBBC". *gbbc.birdcount.org*. 15 February 2018 அன்று பார்க்கப்பட்டது.
2. ↑   *Birds of the world*.. பார்த்த நாள்: 27 March 2015.
3. ↑  "The Great Backyard Bird Count". *National Park Services*. U.S Department of Interior. 27 March 2015 அன்று பார்க்கப்பட்டது.
4. ↑  "Wildlife Institute of India participate in GBBC 2015". *Wildlife Institute of India*. Wildlife Institute of India. 25 அக்டோபர் 2018 அன்று மூலம் பரணிடப்பட்டது. 14 June 2015 அன்று பார்க்கப்பட்டது.
5. ↑  "Conservation India takes part in GBBC". 21 March 2015 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2018-10-25 அன்று மூலம் பரணிடப்பட்டது. 2021-02-19 அன்று பார்க்கப்பட்டது.
7. ↑  Plec, Emily (2013). *Perspectives on human-animal communication : internatural communication*. New York: Routledge. பக். 156. பன்னாட்டுத் தரப்புத்தக எண்:9780415640053.. பார்த்த நாள்: 27 March 2015.
8. ↑  "Disappearing common birds send environmental wake-up call".. பார்த்த நாள்: 15 April 2015.

வெளி இணைப்புகள்
---------------

* ஊர்ப்புறப் பறவைகள் கணக்கெடுப்பு அதிகாரப்பூர்வ வலைத்தளம் பரணிடப்பட்டது 2020-11-13 at the வந்தவழி இயந்திரம்
* ebird.org தரவு இணைக்கும் தளம்
**பெரேசியா** (*Berasia*) என்பது இந்தியாவின் மத்தியப் பிரதேச மாநிலத்தின் போபால் மாவட்டத்திலுள்ள ஒரு நகரமும் நகராட்சியுமாகும்.

வரலாறு
------

 மத்திய இந்தியாவின் வரைபடம், 1823. மால்வா மாகாணத்தில் பெரேசியா "பர்சியா" என்று சித்தரிக்கப்படுகிறது
18 ம் நூற்றாண்டின் தொடக்கத்தில், பெரேசியா ஒரு சிறிய குத்தகைத் தோட்டமாக தில்லியைச் சேர்ந்த முகலாய நிலப்பிரபுவான தாஜ் முகமது கான் என்பவரின் கீழ் இருந்தது. நெடுஞ்சாலை கொள்ளையர்களிடமிருந்து வழக்கமான தாக்குதல்களால் இது மிகவும் பாதிக்கப்பட்டது. ஆப்கானிய வம்சாவளியைச் சேர்ந்த கூலிப்படையினரான முகலாய சிப்பாயான தோஸ்த் முகமது கான், 30,000 ரூபாயை ஆண்டுதோறும் செலுத்தி பெரேசியாவை குத்தகைக்கு எடுத்தார்.  பின்னர் அவர் பல அண்டை பிரதேசங்களை இணைத்து போபால் மாநிலத்தை நிறுவினார்.

பின்னர், இந்த மாவட்டம் தார் மாநிலத்துடன் இணைக்கப்பட்டது, ஆனால் 1860ஆம் ஆண்டில் இந்தியக் கிளர்ச்சியில் சேவைகளுக்கான வெகுமதியாக போபாலுடன் மீண்டும் இணைக்கப்பட்டது.

நிலவியல்
--------

பெரேசியா 23.63 ° வடக்கிலும் 77.43 ° கிழக்கிலும் அமைந்துள்ளது.  இதன் சராசரி உயரம் 484 மீட்டர் (1,587அடி) ஆகும்.

புள்ளிவிவரங்கள்
---------------

2001 மக்கள் தொகைக் கணக்கெடுப்பு, பெரேசியாவில் 24,289 என்ற அளவில் மக்கள் தொகை இருந்தது. இதில் 53% ஆண்களும் 47% பெண்களும் உள்ளனர். பெரேசியாவின் சராசரி கல்வியறிவு விகிதம் 57% ஆகும். இது தேசிய சராசரியான 59.5% ஐ விடக் குறைவு; ஆண்களில் 60% ,பெண்கள் 40% கல்வியறிவு பெற்றவர்கள். மக்கள்தொகையில் 18% 6 வயதுக்குட்பட்டவர்கள்.

மேற்கோள்கள்
-----------

1. ↑  S.R. Bakshi and O.P. Ralhan (2007). *Madhya Pradesh Through the Ages*. Sarup & Sons. பக். 380–383. பன்னாட்டுத் தரப்புத்தக எண்:978-81-7625-806-7.
2. ↑  Imperial Gazetteer Of India (1908). *Central India*. .
3. ↑  Falling Rain Genomics, Inc - Berasia
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**3000 மீட்டர்கள் பலதடை ஓட்டம்** (*3000 metres steeplechase*) தடகள விளையாட்டில் பலதடை ஓட்டத்தில் மிகவும் வழமையான தொலைவாகும். இது 3000 மீட்டர்கள் தொலைவிற்குப் பல தடைகளைத் தாண்டிச் செல்லும் ஓட்டப்பந்தயமாகும். இதன் பெயர் குதிரைகளுக்கான ஸ்டீபிள்சேசை அடுத்து ஆங்கிலத்தில் இது *ஸ்டீபிள்சேஸ்* எனப்படுகின்றது.

விதிமுறைகள்
-----------

ஒலிம்பிக் விளையாட்டுக்களிலும் உலகத் தடகளப் போட்டியிலும் இந்தப் போட்டி நடத்தப்படுகின்றது; தவிரவும் இந்தப் போட்டியை தடகள விளையாட்டுக் கூட்டமைப்புகளின் பன்னாட்டுச் சங்கம் (IAAF) அங்கீகரித்துள்ளது. ஆண்களுக்கான தடைகள் 914 மில்லிமீட்டர்கள் (36.0 அங்) உயரமானதாகவும், பெண்களுக்கான தடைகள் 762 மில்லிமீட்டர்கள் (30.0 அங்) உயரமானதாகவும் அமைக்கப்படுகின்றன. நீர்த் தடையில் வேலியை அடுத்து நீர்க்குளம் ஒன்று அமைக்கப்பட்டுள்ளது; கால்பதிக்கும் பரப்பு 3.66 மீட்டர்கள் (12.0 அடி) அகலம் × 0.70 மீட்டர்கள் (2.3 அடி). பின்னர் இது மேனோக்கியச் சரிவாக 700 மில்லிமீட்டர்கள் (28 அங்)இலிருந்து ஓடுதளம் மேற்பரப்புவரை விரிந்துள்ளது.

இந்த ஓட்டத்தின் நீளம் பொதுவாக 3,000 மீட்டர்கள் (9,800 அடி) ஆகும்; இளையோர் மற்றும் சில மாஸ்டர் நிகழ்வுகளில் 2,000 மீட்டர்கள் (6,600 அடி) தொலைவிற்கும் நடத்தப்படுகின்றது. முன்னதாக பெண்களுக்கானப் போட்டிகள் 2000 மீட்டருக்கே நடத்தப்பட்டு வந்தன. ஒரு சுற்றில் நான்கு சாதாரண தடைகளும் ஒரு நீர்த்தடையும் அமைக்கப்பட்டிருக்கும். 3,000 மீட்டர்கள் (9,800 அடி) தொலைவில் ஒவ்வொரு போட்டியாளரும் 28 சாதாரணத் தடைகளையும் ஏழு நீர்த்தடைகளையும் கடக்க வேண்டியிருக்கும். இதில் முதலில் தடைகளில்லாத பகுதிச்சுற்றும் பின்னர் ஏழு முழுச் சுற்றுக்களும் இருக்கும். நீர்த்தடை, உள்தடத்தின் உட்புறத்திலோ வெளித் தடத்தின் வெளிப்புறத்திலோ அமைக்கப்பட்டிருக்கும்.

தடை ஒன்றின் அளவைகள்
தடை தாண்டும் ஓட்டத்தில் உள்ளது போலன்றி ஸ்டீபிள்சேஸ் தடைகளை தட்டினால் கீழே விழுவதில்லை; எனவே மெய்வல்லுநர் இந்தத் தடைகளை எவ்வாறும் கடக்க அனுமதிக்கப்படுகின்றனர். இதனால் பல போட்டியாளர்கள் தடைகள் மீது கால்பதித்துக் கடக்கின்றனர்.

மேற்சான்றுகள்
-------------

1. 1 2  "3000 metres steeplechase". International Association of Athletics Federations. 5 January 2015 அன்று பார்க்கப்பட்டது.
**தி அப்பீல்** ஜான் கிரிஷாம் (*John Grisham*) என்ற அமெரிக்க எழுத்தாளர், எழுதி 2007ஆம் ஆண்டில் வெளி வந்த புதினம் ஆகும். விறுவிறுப்பான சட்டத்துறைப் புதினங்களுக்குப் பெயர் பெற்ற ஜான் கிரிஷாம் நீண்ட இடைவெளிக்குப் பிறகு இந்த சட்டத்துறை புதினத்தை படைத்துள்ளார். ஐக்கிய அமெரிக்காவின் மிசிசிப்பி மாநிலத்தில் நடைபெறும் ஒரு பூச்சிக் கொல்லி தயாரிக்கும் வேதிப் பொருள் நிறுவனத்திற்கும், அப்பொருளால் பாதிக்கப்பட்ட பல குடும்பங்களுக்குமிடையேயான வழக்கின் மேல் முறையீட்டின் பொழுது நீதிபதி தேர்தலில் தண்ணீராக ஓடும் பணத்தின் மூலம் தீர்ப்பு எப்படி மிகக் குறைந்த விலைக்கு சந்தைக்கு வருகிறது என்பதே கதையின் கரு.

கதைப்பாத்திரங்கள்
-----------------

* ஜேனட் பேக்கர் - புற்று நோய்க்கு தனது கணவனையும் மனைவியையும் இழந்து வழக்கு தொடுப்பவர்
* கார்ல் ட்ருடூ - க்ரேன் கெமிக்கல்ஸ் நிறுவனத்தின் அதிபதி, தலைவர்
* வெஸ் பெய்டன் - ஜேனட் பேக்கருக்கான வழக்கறிஞர்
* மேரி க்ரேஸ் பெய்டன் - ஜேனட் பேக்கருக்கான வழக்கறிஞர்
* ஷீலா மகார்தி - மிசிசிப்பி உச்ச நீதிமன்ற நீதிபதி
* ரான் ஃபிஸ்க் - ஷீலா மகார்த்தியின் இடத்திற்காக அவரை எதிர்த்துப் போட்டியிடம் வேட்பாளர்
* ப்ரையன் ரைனஹார்ட் - நீதிபதி தேர்தலில், கார்ல் ட்ருடூ சார்பாக செயல்பட்டு ரான் ஃபிஸ்கை வேட்பாளராக்கி அவர் வெற்றிபெற முயல்பவர்

கதைச்சுருக்கம்
--------------

*எச்சரிக்கை : கதையின் கரு, முடிவு பற்றிய மேலோட்டம் தரப்பட்டுள்ளது*

"க்ரேன் கெமிக்கல்ஸ்" நிறுவனம் சட்டத்திற்கு புறம்பாக பல தொன் எடையுள்ள வேதிக்கழிவுகள் அடங்கியுள்ள பீப்பாய்களை போமோர் எனும் ஊரின் ஒதுக்குபுறமான இடத்தில் புதைக்கிறது. வேதிப்பொருள் கசிந்து நிலத்தடி நீரில் கலப்பதால் அதனை பயன்படுத்தும் அவ்வூர் மக்கள் புற்றுநோய்க்கு ஆளாகிறார்கள். பிரச்சனை பெரிதாவது தெரிந்ததும் க்ரேன் அதனது உற்பத்தி பிரிவை மூடிவிட்டு ஊரைவிட்டு வெளியேறுகிறது. புற்று நோயால் பாதிக்கப்பட்ட மக்கள் பலர் க்ரேன் நிறுவனத்திற்கு எதிராக வழக்கு தொடுக்க முயல்கிறார்கள். க்ரேன் எனும் பெரிய நிறுவனத்தை எதிர்த்து போராடி நீதிமன்றம் செல்ல பெரும்பாலான வழக்கறிஞர்கள் மறுக்கிறார்கள். போமோரில் பிறந்து வழக்கறிஞரான மேரி க்ரேசும் அவரது வழக்கறிஞர் கணவரும், ஜேனட் பேக்கர் என்பவரின் வழக்கை நீதிமன்ற ஜூரி விசாரணைக்கு எடுத்துச் செல்கிறார்கள். இந்த வழக்கின் செலவிற்காக தங்களது சொத்துக்கள் எல்லாவற்றையும் இழந்துவிட்ட நிலையிலும் தளராமல் போராடி வருகிறார்கள். வழக்கின் தீர்ப்பில் சான்றாயம்(Jury) க்ரேன் கெமிக்கல்ஸ் ஜேனட் பேக்கருக்கு 41 மில்லியன் டாலர் கொடுக்க வேண்டும் எனத் தீர்ப்பளிக்கிறது. க்ரேன் கெமிக்கல்சின் பங்கு நான்கில் ஒருபங்கிற்கு வீழ்ச்சியடைகிறது. நிறுவனம் திவாலாகும் நிலையில், அதன் அதிபதி கார்ல், வழக்கு உச்ச நீதிமன்றத்தில் அப்பீலுக்கு வரும்பொழுது எப்படியும் சாதகமான தீர்ப்பைப் பெற முயல்கிறார். இடையில் வரும் உச்ச நீதிமன்ற தேர்தலில் தனக்கு ஆதரவாக தீர்ப்பளிக்கக்கூடிய ஒரு நீதிபதியை வேட்பாளராக்கி அவர் வெற்றி பெற பணத்தை செலவழித்து முயற்சி செய்கிறார்.

*எச்சரிக்கை முடிவு*

கதை அலசும் முக்கிய பிரச்சினை
----------------------------

நீதிபதிகள், நியமன முறையில் அல்லாமல், மக்களால் தேர்ந்தெடுக்கப்படுவதன் பின்விளைவுகள் பற்றி அலசுகிறது. அதேபோல பெரிய முதலாளித்துவ நிறுவனங்கள் எப்படி தேர்தல்களை மறைமுகமாக திரித்து தங்களது சுய நலன்களை முன்னிறுத்திக் கொள்கின்றன என்பதையும் காண்பிக்கிறார். எல்லாவற்றிற்கும் மேலாக, வலதுசாரி அரசியல்வாதிகளுக்கு மதம் எப்படி ஒரு நிகரற்ற தேர்தல் வெற்றி கருவியாக இருக்கின்றது என்பதையும் படம்பிடிக்கிறார்.

வெளி இணைப்புகள்
---------------

* ஜான் கிரிஷாமின் வலைப்பக்கம்
சு. நடேசன் உடன் குழப்பிக் கொள்ளாதீர்கள்.

**சோமசுந்தரம் நடேசன்** (*Somasundaram Nadesan*, 11 பெப்ரவரி 1904 - டிசம்பர் 21, 1986) என்பவர் இலங்கையில் பிரபலமான ஒரு வழக்கறிஞரும், மேலவை உறுப்பினரும் (செனட்டர்) ஆவார். 1947 ஆம் ஆண்டில் உருவாக்கப்பட்ட செனட் சபை உறுப்பினராக நியமிக்கப்பட்ட நடேசன், 1972 ஆம் ஆண்டில் செனட் சபை கலைக்கப்படும் வரையில் உறுப்பினராக இருந்த ஒரே ஒரு மேலவை உறுப்பினர் என்ற சிறப்பைப் பெற்றார்.

வாழ்க்கைக் குறிப்பு
-------------------

யாழ்ப்பாண மாவட்டம், ஆனைக்கோட்டையில் பிறந்த நடேசன் தனது ஆரம்பக் கல்வியை மானிப்பாய் இந்துக் கல்லூரியிலும், பின்னர் புலமைப்பரிசில் பெற்று கொழும்பு றோயல் கல்லூரியிலும் கல்வி கற்றார். பள்ளிப்படிப்பை முடித்த பின்னர் இலங்கைப் பல்கலைக்கழகக் கல்லூரி சட்டம் பயின்று 1932 ஆம் ஆண்டில் வழக்கறிஞர் ஆனார்.

1954 ஆம் ஆண்டில் இராணி வழக்கறிஞராக நியமிக்கப்பட்ட வயதில் குறைந்த இலங்கையர் என்ற பெருமையையும் பெற்றார். 55 ஆண்டுகள் இவர் வழக்கறிஞராகப் பணியாற்றினார். 1969 ஆம் ஆண்டில் வழக்கறிஞர்கள் கழகத்தின் தலைவராகத் தேர்ந்தெடுக்கப்பட்டார். இவர் இலங்கை குடிமுறை உரிமைகள் இயக்கத்தின் ஆரம்பகால உறுப்பினர் ஆவார்.

மேற்கோள்கள்
-----------

1. 1 2  ச. ஆறுமுகம் (1997). *Dictionary of Biography of the Tamils of Ceylon*. பக். 111. .
2. ↑  நீலன் திருச்செல்வம் (சனவரி 1987). "The Lonely Crusader for Human Rights". *Tamil Times* **VI** (3): 10-13. பன்னாட்டுத் தர தொடர் எண்:0266-4488. .
3. 1 2  சுப்பிரமணியம் சிவநாயகம் (சனவரி 1987). *S. Nadesan QC - A Life Extraordinary*. **VI**. p. 12-13. பன்னாட்டுத் தர தொடர் எண்:0266-4488. .
4. ↑  "Reference to Death of late Mr.S.Nadesan, Queens Counsel made in Sri Lanka Supreme Court in Ceremonial sitting". Tamil Nation.
5. 1 2  Fonseka, Manel (January 1987). "S. Nadesan QC - A Tribute". *Tamil Times* **VI** (3): 9-10. பன்னாட்டுத் தர தொடர் எண்:0266-4488. .

வெளி இணைப்புகள்
---------------

* Somasunderam Nadesan Q.C. This Man Nadesan: a Biographical Sketch
* Full fifty five years of Nadesan பரணிடப்பட்டது 2012-10-02 at the வந்தவழி இயந்திரம்
* S.Nadesan Q.C.
**பௌத்த தமிழ் இலக்கியம்** என்பது பௌத்த சமயம் பற்றிய தமிழ் இலக்கியங்களை முதன்மையாகக் குறிக்கிறது. பெளத்தர்களால் எழுதப்பட்ட பிற தமிழ் இலக்கியங்களையும் இது சுட்டுவதுண்டு. சங்க காலம் தொடக்கம் தற்காலம் வரை பெளத்த தமிழ் இலக்கியங்கள் உண்டு. குண்டலகேசி, மணிமேகலை போன்ற பெரும் காப்பியங்கள் பெளத்த காப்பியங்கள் ஆகும். பெளத்தர்கள் அறம், நீதி, மெய்யியல், மொழியியல், மருத்துவம் போன்ற பல துறைகளில் தமிழில் ஆக்கங்கள் தந்துள்ளார்கள். இன்று தமிழரின் விழுமியங்கள் பல இந்த இலக்கியத்தின், சமூக பண்பாட்டின் தாக்கத்தினால் செதுக்கப்பட்டுள்ளன. இன்று தமிழ் தலித் ஆய்வாளர்கள் பெளத்த தமிழ் இலக்கியங்கள் மீது சிறப்பு அக்கறை காட்டுகிறார்கள்.

வரலாறு
------

### தமிழ் மறுமலர்ச்சி (18,19 ம் நூற்றாண்டுகள்)

தமிழ் மறுமலர்ச்சியில், சங்க கால தமிழ் இலக்கியங்களைப் பதிப்பித்ததில் பெளத்த தமிழ் இலக்கியவாதிகளுக்கு முக்கிய பங்கு உண்டு. பெரும்பாலும் ஆதிதிராவிட, அல்லது தலித் சமூகத்தைத் சேர்ந்த இவர்களிடமே பல ஏடுகள் இருந்தன. இவர்கள் இந்த இலக்கியங்களைப் பதிப்புக் கொண்டு வருவதற்கு சைவ வைணவ அமைப்பாரிடம் இருந்து பல விதமான தடைகளை சந்திக்க வேண்டி இருந்தது.

இவற்றையும் பார்க்க
------------------

* அயோத்தி தாசர்
* தமிழன் (இதழ்)
colspan="2"

பல்வேறு சுருக்கெழுத்து முறைகள் - மேலிருந்து இரண்டாவது இடத்தில் பிட்மன் முறை
**பிட்மன் சுருக்கெழுத்து** (*Pitman shorthand*) சுருக்கெழுத்து முறைகளுள் ஒன்று. பல்வேறு குறியீடுகளைப் பயன்படுத்தி சின்னஞ்சிறு பத்திகளில் தகவல்களையும், பேச்சுகளையும், விவரங்களையும் பதிவு செய்துகொள்ளும் முறையே சுருக்கெழுத்தாகும். விரைவாக எழுதும் இம்முறையில் பயிற்சி பெற்றவர்களைச் சுருக்கெழுத்தர் (stenographer) எனக்கூறுவர். Stenography என்பது கிரேக்க மொழிச் சொல்லாகும். 'Steno' என்றால் குறுகிய (அ) சுருக்கிய, 'graphy' என்றால் எழுதுதல் என்பது பொருளாகும்.

சிசேரோ (Cicero), செனெகா (Seneca) போன்ற ரோமானிய தத்துவ அறிஞர்களின் "Tenets and Lectures" என்ற சொற்பொழிவை மெர்கஸ் தெரோ (Mercus Thero) என்பவர் முதன் முதலாக சிறு சிறு அமைப்புகளில் எழுதினார் எனக் கூறப்படுகிறது. ஆனால் தற்போதைய சுருக்கெழுத்து முறை 19ஆம் நூற்றாண்டில்தான் சிறப்புடன் வளர்ச்சியுற்றது.

சர் ஐசக் பிட்மன் என்னும் ஆங்கில எழுத்தாளர் 1837ஆம் ஆண்டில் தற்போது பழக்கத்தில் உள்ள புதிய வகைச் சுருக்கெழுத்து முறையை உருவாக்கினார். இவரது கோட்பாட்டின்படி 26 ஆங்கில எழுத்துகளும் சிறு சிறு கோடுகள், வட்டங்கள் மற்றும் புள்ளிகள் என மாற்றி எழுதப்படுகின்றன. ஆனால் இவை அனைத்தும் கோடுகள் போடப்பட்ட தாள்களில் மட்டுமே எழுதப்பட்டன.

பிட்மன் சுருக்கெழுத்து 
ஜான் ராபர்ட் கிரெக் என்பவர் 1888ஆம் ஆண்டு இந்த முறையை மேம்படுத்தினார். முதலில் இச்சுருக்கெழுத்து முறை ஆங்கில மொழிக்கு மட்டுமே பயன்பட்டு வந்தது; காலப் போக்கில் இம்முறை பிற மொழிகளுக்கும் விரிவுபடுத்தப்பட்டது.
**மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம்** கண்ணிவெடிநடவடிக்கையில் ஈடுபடும் அதிகாரப்பூர்வமாக சுவிட்சர்லாந்தில் இருந்து இயங்கும் ஓர் பன்னாட்டு இலாப நோக்க ஓர் அமைப்பாகும். இவ்வமைபபனது ஏப்ரல் 1998 இல் சுவிட்சர்லாந்திலும் உலகின் ஏனைய பகுதிகளிலும் உருவாக்கப்பட்டது. மார்ச் 2003 இல் சுவிட்சர்லாந்து அரசுடன் ஒப்பந்தம் ஒன்றை மேற்கொண்டதன் மூலம் சுயமாகவும் சுயாதீனமாகவும் முடிவெடிக்கும் தன்மையை உறுதிப்படுத்துக் கொண்டது. இந்நிலையமானது 40 அளவிலான ஊழியர்களைக் கொண்டுள்ளதுடன் 20 நாடுகளுடன் பன்னாட்டு அமைப்புக்களுடான ஆதரவில் இயங்கிவருகின்றது.

நோக்கம்
-------

மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் கண்ணிவெடிகளை இல்லாதொழிப்பதற்கும் கண்ணிவெடிகள், யுத்ததில் கைவிடப்பட்ட வெடிபொருள் மீதிகள் போன்றவற்றில் இருந்து மனிதர்களுக்கு ஏற்படும் பாதிப்பைக் குறைப்பதிலும் ஈடுபடுகின்றனர்.

நிபுணத்துவம்
------------

மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் கண்ணிவெடி நடவடிக்கையின் வினைத்திறனையும் நிபுணத்துவத்தையும் கூட்டும் வண்ணம் மற்றவர்களுடன் கூட்டிணைந்து, திட்டங்களுக்கு உதவியளித்து, அறிவுப்பூர்வமான விடயங்களை உருவாக்கிப் பகிர்ந்து , நிர்வாக நியமங்களையும் தரத்தையும் உயர்த்தி உதவிவருகின்றது. மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையத்தின் மென்பொருட்கள் ஐக்கிய நாடுகள் ஏனைய அமைப்புக்களால் வினியோகிக்கப்படுகின்றது. கண்ணிவெடி நடவடிக்கையில் மருத்துவ உதவி தவிர்ந்த மற்ற எல்லா முக்கியமான விடயங்களிலும் இந்நிலையம் ஆதரவளித்துவருகின்றது. இந்நிலையம் கண்ணிவெடிகள், சூழ்ச்சிப் பொறிகள், வெடிக்காத வெடிபொருட்கள், கொத்துக் குண்டுகள் உட்பட எல்லா யுத்ததில் கைவிடப்பட்ட வெடிபொருள் மீதிகளைப் பற்றிய திறமையைக் கொண்டுள்ளது. மனிதாபிமானக் கண்ணிவெடியகற்றலுக்கான ஜெனிவா பன்னாட்டு நிலையம் ஆபத்துதவியுடன், புனருத்தாரணம், சமாதானத்தைக் கட்டியெழுப்புதல் அவிருத்திச் செயற்பாடுகளிற்கும் ஆதரவளித்து வருகின்றனர். இதை பாதிக்கப்பட்ட நாடுகளில் அவர்கள் நாட்டுடமையாக்குவதுடன் உள்ளூர் திறமைகளை வளர்தெடுப்பதிலும் ஈடுபடுகின்றனர்.

பங்காளிகள்
----------

இந்நிலையத்தின் பிரதான பங்காளிகளாவன கண்ணிவெடிநடவடிக்கையில் ஈடுபடும் தேசிய அரசுகள், பன்னாட்டு, பிராந்திய அமைப்புக்கள், உள்ளூர் பன்னாட்டு அரசு அல்லா அமைப்புக்கள், ஆய்வு நிலையங்கள், வணிக நிறுவனங்கள் ஆகும்.

பணிபுரியும் பகுதிகள்
--------------------

ஜெனிவா பன்னாட்டு நிலையம் தேசிய அரசுடன் கூடி கண்ணிவெடி நடவடிக்கையின் முக்கியமான பகுதிகளை ஆதரவளித்து வருகின்றது. இப்பணிகள் அந்த இடத்திலோ அல்லது தொலைவில் இருந்த வண்ணமும் ஆதரவளிக்கின்றனர்.
**கனகானபள்ளி** *(Kanaganapalle)* என்பது இந்தியாவின் ஆந்திரப் பிரதேசம்|ஆந்திரப் பிரதேச]] மநிலத்திலுள்ள அனந்தபூர் மாவட்டத்தில் உள்ள ஒரு மண்டலம் மற்றும் கிராமம் ஆகும்.

புவியியல் அமைப்பு
-----------------

14.4500° வடக்கு 77.5167° கிழக்கு என்ற அடையாள ஆள்கூறுகளில் கனகானபள்ளி கிராமம் பரவியுள்ளது.மேலும் கடல்மட்டத்தில் இருந்து சராசரியாக் 426 மீட்டர்கள் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2011 ஆம் ஆண்டு மக்கள் தொகைக் கணக்கெடுப்பின்படி கனகானபள்ளி கிராமத்தின் மக்கள் தொகை 6,965 ஆகும். இம்மக்கள் தொகையில் 3,647 பேர் ஆண்கள் மற்றும் 3,318 பேர் பெண்கள் ஆவர். 1000 ஆண்களுக்கு 910 பெண்கள் என்ற பாலின விகிதம் இங்கு நிலவுகிறது. ஆறுவயதிற்குக் குறைவான சிறுவர்கள் 712 பேர் இருந்தனர். அவர்களில் 371 சிறுவர்கள் மற்றும் 341 பேர் சிறுமிகள் ஆவர். சிறுவர்களின் பாலின விகிதம் 1000 சிறுவர்களுக்கு 919 சிறுமிகள் என்ற நிலையில் இருந்தது. கல்வியறிவு பெற்றவர்கள் மொத்தமாக 3,755 பேர் அதாவது 60.05 சதவீதம் பேர் இங்கு வாழ்ந்தனர்.

மேற்கோள்கள்
-----------

1. 1 2  "Census 2011". The Registrar General & Census Commissioner, India. 21 October 2014 அன்று பார்க்கப்பட்டது.
2. ↑  Fallingrain genomics - Kanaganapalle
***மனிதரில் இத்தனை நிறங்களா!*** (*Manidharil Ithanai Nirangala!*) 1978 ஆம் ஆண்டு வெளிவந்த தமிழ்த் திரைப்படமாகும். ஆர். சி. சக்தி இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீதேவி மற்றும் பலரும் நடித்துள்ளனர். இத்திரைப்படம் 29 அக்டோபர் 1978 தீபாவளி பண்டிகை ஒட்டி வெளியானது. இத்திரைப்படம் தெலுங்கு மொழியில் சில காட்சிகள் மோகன் பாபுவுடன் மீண்டும் எடுக்கப்பட்டு *பட்டனம் பில்ல* எனும் பெயரில் 29 பிப்ரவரி 1980 அன்று தெலுங்கில் வெளியானது.

கதைச் சுருக்கம்
---------------

சாந்தா (ஸ்ரீதேவி) ஒரு அனாதை இளம் பெண், மெட்ராஸில் உயிர்வாழ வேலை தேட முயற்சிக்கிறார். அவர் ஒரு வஞ்சகரால் சுரண்டப்படுகிறார் மற்றும் ஒரு பாலியல் தொழிலாளி என்று பொலிஸால் தவறாக அழைக்கப்படுகிறார். அவர் தனது சொந்த கிராமத்திற்குத் திரும்பி தனது பழைய நண்பர் தேவகி (சத்தியப்பிரியா) உடன் வாழத் தொடங்குகிறார். தேவகியின் கணவர் ஒரு சைக்கிள் பழுதுபார்க்கும் கடையை நடத்தி வரும் போர்க்குணமிக்க, ஆனால் மென்மையான இதயமுள்ள வேலு (கமல்ஹாசன்) ஆவார். சாந்தா தேவகி மற்றும் வேலு ஆகியோருடன் கிராமத்தில் தனது வாழ்க்கையை மகிழ்விக்கிறார், ஆனால் கிராம நிலைய மாஸ்டர் மோகன் (முரளி மோகன்) அவளைக் காதலிக்கும்போது விஷயங்கள் ஒரு திருப்பத்தை ஏற்படுத்துகின்றன. சாந்தா தனது கடந்த காலத்தின் காரணமாக மறுபரிசீலனை செய்ய தயங்குகிறார், இது ஒரு காலத்தில் மெட்ராஸில் கைது செய்யப்பட்ட இன்ஸ்பெக்டர் வடிவத்தில் அவளைத் தொந்தரவு செய்யத் திரும்புகிறது, இப்போது அவரது கிராமத்திற்கு மாற்றப்பட்டுள்ளது, மேலும் ஒரு முறை அவளை சந்தித்த மோகனின் தந்தை (மேஜர் சுந்தர்ராஜன்) மூலமாகவும் ஒரு சந்தேகத்திற்குரிய சூழ்நிலை. சாந்தா தனது விரும்பத்தகாத கடந்த காலத்தை மீறி, வாழ்க்கையில் இயல்புநிலையை மீட்டெடுக்க முடியுமா என்பது மீதமுள்ள கதையை உருவாக்குகிறது.

நடிகர்கள்
---------

* கமல்ஹாசன்
* ஸ்ரீதேவி
* முரளி மோகன் மகந்தி
* மேஜர் சுந்தரராஜன்
* சத்யபிரியா
* பி. ஆர். வரலட்சுமி
* கே. ஏ. தங்கவேலு
* சுருளி ராஜன்
* மனோரமா
* சுதாகர்
* சதீஷ் குமார்

பாடல்கள்
--------

இத்திரைப்படத்திற்கு மலையாளத் திரைப்பட இசையமைப்பாளர் ஷியாம் இசை அமைத்துள்ளார்.

| எண். | பாடல் | பாடலாசிரியர் | பாடகர்(கள்) |
| --- | --- | --- | --- |
| 1 | "மழை தருமோ என் மேகம்" | கண்ணதாசன் | எஸ். பி. பாலசுப்பிரமணியம், எஸ். பி. சைலஜா |
| 2 | "பொண்ணே பூமியடி" | வாணி ஜெயராம், எஸ். ஜானகி |
|

மேற்கோள்கள்
-----------

1. ↑  "இயக்குனர் ஆர்.சி சக்தி காலமானார்!". *ஆனந்த விகடன்*. 23 பிப்ரவரி 2015. 8 அக்டோபர் 2020 அன்று பார்க்கப்பட்டது.
2. ↑  ஃபில்மிபீட்டில் மனிதனில் இத்தனை நிறங்களா
3. ↑  "அந்தநாள் தீபாவளி!". *குங்குமம்*. 13 அக்டோபர் 2017. 8 அக்டோபர் 2020 அன்று பார்க்கப்பட்டது.
4. ↑  "கவுண்டமணி, வடிவேலுவிற்கு முன்னோடி இவர்தான்! சுருளி ராஜன்!". *தினமணி*. 27 சூலை 2019. 21 சனவரி 2021 அன்று பார்க்கப்பட்டது.

வெளி இணைப்புகள்
---------------

* யூடியூபில் மனிதனில் இத்தனை நிறங்களா
* இணையதள திரைப்பட தரவுத்தளத்தில்  *- மனிதனில் இத்தனை நிறங்களா*
சுற்றுச்சூழல் கல்வி
-------------------

*நீலப் பளிங்கு*—1972-இல் அப்பல்லோ 17-ஆல் பார்க்கப்பட்டபடி புவியின் தோற்றம்
பொதுப் பூங்காக்களின் சுற்றுச்சூழல் என்பது எப்போதும் காட்டு உயிரினங்களுக்கு மனிதர் உணவிடுவதை உள்ளடக்கியதாகவே உள்ளது.
சுற்றுச்சூழல் கல்வி என்பது பலதுறை ஒரு குறித்த கல்வித் துறை ஆகும். இது சிக்கலான பிரச்சினைகளை தீர்க்கும் நலன்களில் சுற்றுச்சூழலுடன் மனித உறவு முறையை படிப்படியாக ஆய்வு செய்கிறது. சுற்றுச்சூழல் ஆய்வுகள் சமகால சுற்றுச்சூழல் பிரச்சினைகளை தீர்க்கும் வகையில் அறிவியல், வணிகம் / பொருளாதாரம் மற்றும் சமூக அறிவியல் ஆகிய கொள்கைகளை ஒன்றாகக் கொண்டுவருகிறது. இயற்கை சூழ்நிலை, கட்டப்பட்ட சுற்றுச்சூழல் மற்றும் அவற்றுக்கிடையேயான உறவுகளின் தொகுப்பு ஆகியவற்றை உள்ளடக்கிய ஒரு பரந்த ஆய்வு ஆகும். சுற்றுச்சூழல் மற்றும் சுற்றுச்சூழல் விஞ்ஞானம் என்பது பல்வேறு நெறிமுறைகள், புவியியல், கொள்கை, அரசியல், சட்டம், பொருளாதாரம், தத்துவம், சுற்றுச்சூழல் சமூகவியல் மற்றும் சுற்றுச்சூழல் நீதி, திட்டமிடல், மாசு கட்டுப்பாடு மற்றும் இயற்கை வள மேலாண்மை முதலியன குறித்த கல்வியையே குறிக்கிறது.

```
*Classification of Instructional Programs (CIP 2000)- (03) NATURAL RESOURCES AND CONSERVATION*. Institute of Education Sciences, United States Department of Education. [Accessed 29 January 2010]</ref>
```

வரலாறு
------

சைரகுஸ் பல்கலைக்கழகத்தில் நியூயார்க் மாநிலக் கல்லூரி வனவியல் படிப்பு 1950 களில் சுற்றுசச்சூழலில் பட்டப்படிப்பை நிறுவியது. 1956 இல் அதன் முதல் பட்டம் வழங்கப்பட்டது. மத்தியபரி கல்லுாரி (Middlebury College) 1965 ஆம் ஆண்டில் இதில் முக்கிய இடத்தை வகித்தது.

கனடாவில் சுற்றுச்சூழல் ஆய்வுகள் சங்கம் 1993 ஆம் ஆண்டில் நிறுவப்பட்டது. "கனடாவில் சுற்றுச்சூழல் ஆய்வுகள் தொடர்பான பகுதிகளில் ஆராய்ச்சி மற்றும் கற்பித்தல் நடவடிக்கைகளை மேற்கொள்வதற்கு ESAC என்ற மாற்றுத் திறனாய்வு பத்திரிகை 1971 ஆம் ஆண்டு ஜூலை 4 இல் ராபர்ட் ஏ. பாஹெல்கே என்பவரால் வெளியிடப்பட்டது.

சுற்றுச்சூழல் ஆய்வுகள் மற்றும் விஞ்ஞான சங்கம் (AESS) 2008 ஆம் ஆண்டில் அமெரிக்காவில் சுற்றுச்சூழல் ஆய்வுகள் தொடர்பாக முதல் தொழில்முறை சங்கமாக நிறுவப்பட்டது. 2010 இல், அறிவியல் மற்றும் சுற்றுச்சூழல் தேசிய சங்கம் (NCSE) நிறுவப்பட்டு சங்கத்தின் ஆராய்ச்சிக் கட்டுரை, சுற்றுச்சூழல் ஆய்வுகள் மற்றும் அறிவியல் ஆகியவற்றின் பத்திரிக்கை, மார்ச் 2011 இல் வெளியிடப்பட்டது.

இவற்றையும் காண்க
----------------

* Bachelor of Environmental Studies
* Conservation Commons
* Environmental ethics
* சுற்றுச்சூழல் தகவல் தொடர்பு
* சுற்றுச்சூழல் கல்வி
* சுற்றுச்சூழல் சமூக அறிவியல்
* சுற்றுச்சூழல் சமூகவியல்
* சுற்றுச்சூழல் புவியியல்
* சுற்றுச்சூழல் பட்டம்-வழங்கும் நிறுவனங்களின் பட்டியல்
* சுற்றுச்சூழல் பட்டங்களின் பட்டியல்
* சுற்றுச்சூழல் இதழ்களின் பட்டியல்
* சுற்றுச்சூழல் படிப்புகளின் பட்டியல்
* Sustainable development

மேற்கோள்கள்
-----------

வெளி இணைப்புகள்
---------------

* Association for Environmental Studies and Sciences
* Environmental Studies Association of Canada
* *Journal of Environmental Studies and Sciences*

வார்ப்புரு:Environmental humanities
வார்ப்புரு:Environmental science
வார்ப்புரு:Environmental social science
வார்ப்புரு:Social sciences

  

வார்ப்புரு:Environment-stub
வார்ப்புரு:Edu-stub
**மனு ஜோசப்** (Manu Joseph) (பிறப்பு 22 ஜூலை 1974)   ஒரு இந்திய ஊடகவியலாளர் மற்றும் எழுத்தாளர் ஆவர். இவர் *ஓபன்* இதழின் முன்னாள் ஆசிரியரக இருந்தார்.

வாழ்க்கை மற்றும் தொழில்
-----------------------

மனு கேரளாவின் கோட்டயத்தில் பிறந்து, சென்னையில் வளர்ந்தார். சென்னை லயோலா கல்லூரியின் பட்டதாரியான இவர், சென்னை கிறிஸ்டியன் கல்லூரியில் படிப்பை பாதியில் நிறுத்திவிட்டு, *சொசைட்டி* இதழில் எழுத்தாளராக ஆனார். இவர் *ஓபன்* இதழின் முன்னாள் ஆசிரியராக இருந்தார்.மேலும், *தி நியூயார்க் டைம்சு,* தி ஹிந்துஸ்தான் டைம்சு ஆகிய இதழ்களுக்கு கட்டுரையாளராக இருந்தார். 2007 இல், அவர் செவனிங் அறிஞராக இருந்தார்.  இவர் தற்போது டெல்லியில் வசித்து வருகிறார். இவரது முதல் புதினமான *சீரியஸ் மென்* (2010) தி இந்து இலக்கிய பரிசு மற்றும் பென் /ஓபன் புக் விருதை வென்றது. இப்புதினத்தை அடிப்டையாகக் கொண்டு, இயக்குனர் சுதிர் மிஸ்ரா ஒரு திரைப்படத்தை வெளியிட்டார். அக்டோபர் 2020இல், இத்திரைப்படம் அதே பெயரில் அமேசான் பிரைமில் வெளியிடப்பட்டது.

இவரது இரண்டாவது புதினம், *தி இலிசிட் ஹேப்பினஸ் ஆஃப் அதர் பீப்பிள்*, செப்டம்பர் 2012  இல் வெளியிடப்பட்டது. இவரது மூன்றாவது புதினம், மிஸ் லைலா: ஆர்ம்ட் அண்ட் டேன்ஜர்அஸ் செப்டெம்பர் 2017இல் வெளியிடப்பட்டது.  *மேலும், லவ் கிச்சடி* (2009) திரைப்படத்திற்கும் மனு திரைக்கதை எழுதியுள்ளார். 

ஜனவரி 2014 இல், மனு *ஓபன்* இதழின் ஆசிரியர் பதவியை ராஜினாமா செய்தார். 

மனு, 17 டிசம்பர் 2021 அன்று நெட்ப்ளிஸில் வெளியிடப்பட்ட இந்திய ஆங்கில மொழி நகைச்சுவை வலைத் தொடரான 'டிகப்பில்ட்' இன் எழுத்தாளர் ஆவார்.

புதினங்கள்
----------

* சீரியஸ் மென் (2010)
* தி இலிசிட் ஹேப்பினஸ் ஆஃப் அதர் பீப்பிள் (2012)
* மிஸ் லைலா: ஆர்ம்ட் அண்ட் டேன்ஜர்அஸ் (2017)

திரைப்படங்கள் மற்றும் தொடர்கள்
------------------------------

* லவ் கிச்சடி
* சீரியஸ் மென்
* டீக்கபில்டு

இணைப்புகள்
----------


1. ↑  "Manu Joseph". *www.goodreads.com*.
2. 1 2 3  "About the Author". manujoseph.com. 25 November 2011 அன்று மூலம் பரணிடப்பட்டது. 15 November 2011 அன்று பார்க்கப்பட்டது.
3. ↑  "Slimme mannen – Manu Joseph". *literairnederland*. 25 ஏப்ரல் 2012 அன்று மூலம் பரணிடப்பட்டது. 15 November 2011 அன்று பார்க்கப்பட்டது.
4. ↑  "The Illicit Happiness of Other People (extracts)". *The Hindu Prize*. 4 October 2012 அன்று பார்க்கப்பட்டது.
5. ↑  "From the flea market of frailties: an interview with Manu Joseph".
6. ↑  "Extraordinary Minds, Ordinary Fathers". .
7. ↑  "Manu Joseph resigns". *Firstpost*. 9 June 2015 அன்று பார்க்கப்பட்டது.
8. ↑  "‘Decoupled’ : The comedy of separation".. பார்த்த நாள்: 2022-02-21.
**மனு பண்டாரி** (Manu Bhandari) (பிறப்பு: ஏப்ரல் 3, 1931) ஒரு இந்திய எழுத்தாளர் ஆவார். 1950களின் பிற்பகுதி - 1960களின் முற்பகுதி வரை தனது படைப்புகளில் தீவிரமாக இருந்தார். *ஆப்கா பாந்தி*, *மகாபோஜ்* ஆகிய இரண்டு இந்தி புதினக்களுக்காக இவர் மிகவும் பிரபலமானவர். நிர்மல் வர்மா, ராஜேந்திர யாதவ், பீஷம் சாஹ்னி, கமலேஷ்வர் போன்ற எழுத்தாளர்களால் தொடங்கப்பட்ட இந்தி இலக்கிய இயக்கமான "நய் கஹானி" இயக்கத்தின் முன்னோடிகளில் ஒருவராக அவர் அடிக்கடி புகழப்படுகிறார். 1950 களில் தொடங்கி, புதிதாக சுதந்திர இந்தியா நகரமயமாக்கல் மற்றும் தொழில்மயமாக்கல் போன்ற சமூக மாற்றங்களைச் சந்தித்தது. இது பண்டாரி உட்பட 'நய் கஹானி' இயக்கத்தின் ஒரு பகுதியினரால் வழங்கப்பட்ட புதிய விவாதங்கள், புதிய கருத்துக்கள் மற்றும் புதிய பார்வைகளைக் கோரியது. விவரிப்புகள் மற்றும் கதைகள் பெரும்பாலும் பாலினங்கள், பாலின சமத்துவமின்மை மற்றும் சமத்துவம் ஆகியவற்றுக்கு இடையேயான உறவைக் கையாண்டன.

சுதந்திரத்திற்குப் பிந்தைய எழுத்தாளர்களில் பண்டாரியும் ஒருவர். பெண்களை ஒரு புதிய ஒளியின் கீழ், சுதந்திரமான மற்றும் அறிவார்ந்த நபர்களாக சித்தரிக்கிறார். கடந்த காலங்களில் பெண்கள் தொடர்ந்து சந்தித்த போராட்டங்களையும் சிரமங்களையும் பண்டாரி தனது கதைகளின் பொருள் மூலம் எடுத்துக்காட்டுகிறார். பாலியல், உணர்ச்சி, மன மற்றும் பொருளாதார சுரண்டல் இந்திய சமுதாயத்தில் பெண்களை மிகவும் பலவீனமான நிலையில் வைத்திருந்தது. இவரது கதைகளில் பெண் கதாபாத்திரங்கள் வலுவான, சுயாதீனமான நபர்களாக சித்தரிக்கப்படுகின்றன. பழைய பழக்கங்களை உடைத்து, ஒரு புதிய பெண்ணின் உருவத்தை உருவாக்குகின்றன.

சுயசரிதை
--------

பண்டாரி, மத்தியப் பிரதேசத்தின் பான்பூராவில்1931 ஏப்ரல் 3 அன்று பிறந்தார். பின்னர், ராஜஸ்தானின் அஜ்மீரில் பெரும்பாலும் வளர்ந்தார். இவரது தந்தை சுக்சம்பத் ராய் பண்டாரி, ஒரு சுதந்திர போராட்ட வீரரும், சமூக சீர்திருத்தவாதியும், ஆங்கில அகராதியை இந்திக்கும், மராத்திக்கும் முதன் முதலில் தயாரித்தவரும் ஆவார்.  பண்டாரி தனது பெற்றோருக்கு ஐந்து குழந்தைகளில் இளையவர் (இரண்டு சகோதரர்கள், மூன்று சகோதரிகள்). அஜ்மீரில் தனது ஆரம்பக் கல்வியைப் பெற்ற இவர், கொல்கத்தா பல்கலைக்கழகத்தில் பட்டம் பெற்றார். பின்னர் பனாரசு இந்து பல்கலைக்கழகத்தில் இந்தி மொழி மற்றும் இந்தி இலக்கியத்தில் முதுகலைப் பட்டம் பெற்றார். 1946ஆம் ஆண்டில், தனது ஆசிரியர் ஷீலா அகர்வாலின் ஆதரவுடன் ஒரு வேலைநிறுத்தத்தை ஏற்பாடு செய்ய உதவினார். அதன் பின்னர் சுபாஷ் சந்திரபோஸின் இந்திய தேசிய இராணுவத்துடன் தொடர்பு கொண்டதற்காக இவரது இரண்டு சகாக்கள் பணிநீக்கம் செய்யப்பட்டனர்.  இவர் ஆரம்பத்தில் கொல்கத்தாவில் இந்தியில் விரிவுரையாளராக பணிபுரிந்தார். ஆனால் பின்னர் பல்கலைக்கழகத்தில் உள்ள மிராண்டா ஹவுஸ் கல்லூரியில் இந்தி இலக்கியம் கற்பிக்க தில்லிக்கு திரும்பினார்.

குடும்பம்
---------

இவர் இந்தி எழுத்தாளரும் ஆசிரியருமான ராஜேந்திர யாதவின் மனைவியாவார்.

மேற்கோள்கள்
-----------

1. ↑
2. ↑  Tharu, Susie J.; Lalita, Ke (1993-01-01) (in en). *Women Writing in India: The twentieth century*. Feminist Press at CUNY. பக். 344. பன்னாட்டுத் தரப்புத்தக எண்:9781558610293. .
3. ↑

வெளி இணைப்புகள்
---------------

* ஐ.எம்.டி.பி இணையத்தளத்தில் மனு பண்டாரி
* *Yahi Sacch Hai* by Manu Bhandari

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* Israel
* United States
* செக் குடியரசு
* நெதர்லாந்து

 |
| மற்றவை | 
* IdRef

 |
நாக்பூர் மண்டலம் மகாராட்டிர மாநிலத்தின் கிழக்கில் உள்ளது.
நாக்பூர் மண்டலம் மகாராட்டிரம், மஞ்சள் வண்ணத்தில்.

**நாக்பூர் மண்டலம்**
--------------------

இந்தியாவின் மகாராட்டிர மாநிலத்தின் ஏழு மண்டலங்களில் ஒன்று நாக்பூர் மண்டலம் ஆகும். இது நாக்பூர் நகரை தலைநகராகக் கொண்ட மாநிலத்தின் கிழக்கு கோடியில் அமைந்துள்ள மண்டலம்.அமராவதி மற்றும் நாக்பூர் மண்டலங்கள் முந்தைய விதர்பா வலயமாக இருந்தன. 

### வரலாறு

நாக்பூர் மண்டலம் 1861இல் பிரித்தானியர்களால் உருவாக்கப்பட்டது. நாக்பூர் நாட்டையும் சௌகார் மற்றும் நெர்புத்தா பகுதிகளையும் சேர்த்து நடுவண் மாநிலங்கள் உருவாக்கினர்.விடுதலையான பிறகு மொழி வாரி சீரமைப்பின்போது 1956இல் பம்பாய் மாநிலத்தில் இணைக்கப்பட்டது.1960இல் பம்பாயின் மராத்தி பேசும் பகுதிகள் பிரிக்கப்பட்டு தற்போதைய மகாராட்டிரம் உருவானது. 

### சில புள்ளிவிவரங்கள்

* பரப்பு: 51,336 ச.கி.மீ (19,821 ச.மை)
* மக்கள்தொகை(2001 கணக்கெடுப்பு): 10,665,939
* மாவட்டங்கள்: பந்தாரா, சந்திராபூர், கட்சிரோலி,கோண்டியா,நாக்பூர்,வார்தா
* படிப்பறிவு: 75.90%
* பாசன பரப்பு: 4,820 ச.கி.மீ

மேற்சான்றுகள்
-------------

1. ↑  "மகாராட்டிர மாவட்டங்களும் மண்டலங்களும் (மராட்டி)". மகாராட்டிர அரசு. 9 சூன் 2014 அன்று பார்க்கப்பட்டது.
**வசுமித்திரன்** (Vasumitra), மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது.

பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.

மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு, சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.

பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.

வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.

அடிக்குறிப்புகள்
----------------

1. ↑  Lahiri, Bela (1974). *Indigenous States of Northern India (Circa 200 B.C. to 320 A.D.)* Calcutta: University of Calcutta, p.47
2. ↑  Lahiri, Bela (1974). *Indigenous States of Northern India (Circa 200 B.C. to 320 A.D.)* Calcutta: University of Calcutta, p.51
3. ↑  Lahiri, Bela (1974). *Indigenous States of Northern India (Circa 200 B.C. to 320 A.D.)* Calcutta: University of Calcutta, pp.52-3

|
|  |
| முன்னர்**அக்கினிமித்திரன்** | **சுங்கப் பேரரசர்**கி மு 131–124 | பின்னர்**பாகபத்திரன்** |
**சுற்றுச்சூழல் பாதுகாப்புச் சட்டம் 1986** *(Environment Protection Act, 1986)* என்பது சுற்றுச்சூழலைப் பாதுகாப்பதற்காக இந்திய பாராளுமன்றம் இயற்றிய ஒரு சட்டமாகும். போப்பால் நச்சுவாயு நிகழ்வுக்குப் பிறகு இச்சட்டம் இயற்றப்பட்டது. இந்திய அரசியலமைப்பு 253 ஆவது பிரிவின் கீழ் இச்சட்டம் மார்ச்சு 1986 இல் இயற்றப்பட்டு 19 நவம்பர் 1986 இல் நடைமுறைப்படுத்தப்பட்டது. மனிதர்களுடன் தொடர்புடைய சுற்றுச்சூழலைப் பாதுகாக்க ஐக்கிய நாடுகளின் மாநாட்டில் எடுக்கப்பட்ட முடிவுகளை செயல்படுத்துவது இச்சட்டத்தின் நோக்கமாகும். பாதுகாப்பு மற்றும் மனிதச் சூழலின் பாதுகாப்பானது தாவரங்கள், விலங்குகள் மற்றும் பிற உயிரினங்களின் பாதுகாப்பு முன்னேற்றம் ஆபத்துத் தடுப்பு ஆகியவற்றோடு தொடர்புபடுத்தப்பட்டது. .

வரையறைகள்
---------

1.சுற்றுப்புறச்சூழல்: காற்று, நீர் மற்றும் நிலமும் அவைகளுக்குள் உள்ள பிணைப்பும் அவை மனிதனோடும், பிற உயிரினங்களோடும் கொண்டுள்ள பிரிக்கமுடியாத உறவையும் சுற்றுச்சூழல் எனக் கூறலாம்.

2.மாசு: சுற்றுச்சூழலுக்குத் தீமையை விளைவிக்கக் கூடிய எந்த ஒரு திட, திரவ மற்றும் வாயுப் பொருட்களும் மாசு ஆகும்.

3.அபாயகரமான பொருட்கள்: எந்த ஒரு பொருளும், அவற்றின் வேதியியல் மற்றும் இயற்பியல் குணநலன்களின் பொருட்டு, மனிதனுக்கோ பிற உயிரினங்களுக்கோ அல்லது சுற்றுச்சூழலுக்கோ அபாயத்தை விளைவித்தால் அப்பொருளை அபாயகரமான பொருள் எனக் கணிக்கலாம்.

4.சுற்றுப்புறச் சூழலைக் காப்பாற்றவும், மேம்படுத்தவும் , மத்திய அரசுக்கு வழங்கப்பட்டுள்ள அதிகாராங்கள்.

5.மாசுக்கட்டுப்பாடு மற்றும் தடுப்புகளைப் பற்றியது ஆகும்.

6.இப்பிரிவின்படி சட்டத்திற்கு விரோதமான நடவடிக்கை பிற சட்டத்திற்கு விரோதமாக இருப்பின் குற்றத்திற்கான தண்டனையைப் பிற சட்டத்தின் அடிப்படையிலேயே வழங்க வேண்டும். முன்மொழியப்பட்ட இத்தகைய சில திருத்தங்கள் சுற்றுப்புறச்சூழல் பாதுகாப்புச்சட்டத்தின் வலிமையைக் குறைக்கிறது ,

மத்திய அரசின் அதிகாரங்கள்
-------------------------

1.சுற்றுப்புறச்சூழல் மாசைத் தடுக்கவும், கட்டுப்படுத்தவும் தேசிய அளவில் திட்டங்கள் தீட்டவும் அவற்றை நடைமுறைப்படுத்தவும் அதிகாரம் வழங்கப்பட்டது.

2.சுற்றுச்சூழல் மாசைக் குறைக்கவும், தடுக்கவும் எந்தவிதமான நடவடிக்கைகளும் எடுக்கும் உரிமை வழங்கப்பட்டது.

3.புகை மற்றும் கழிவுகள் வழியாக வெளிப்படும் மாசுக்களின் அளவுகளை நிர்ணயம் செய்யவும் அதிகாரம் வழங்கப்பட்டது.

4.சுற்றுச்சூழல் மாசு சார்ந்த ஆராய்ச்சிகளை மேற்கொள்ள அதிகாரம் வழங்கப்பட்டுள்ளது.

தண்டனைகள்
---------

சட்டத்தை மீறினால் (1)5 ஆண்டு சிறைவாசம் அல்லது 1 லட்ச ரூபாய் அபராதம் அல்லது இவ்விரண்டும் (2) தொடர்ந்து சட்டத்தை மீறினால் நாளொன்றுக்கு 500 ரூபாய் அபராதம் விதிக்கப்படும்.

மேற்கோள்கள்
-----------

1. ↑  "Bhopal trial: Eight convicted over India gas disaster". *BBC News*. 7 June 2010. Archived from the original on 7 June 2010.. பார்த்த நாள்: 7 June 2010.
2. ↑

புற இணைப்புகள்
--------------

* Text of the Act பரணிடப்பட்டது 2002-06-13 at the வந்தவழி இயந்திரம்
வசுதாரா
**வசுதாரா(वसुधारा)** என்பது வளமைக்கும் செழிப்புக்கும் உரிய ஒரு பெண் போதிசத்துவர் ஆவார். இவரை செல்வத்தின் அதிபதியான குபேரனின் இணையாகக் கருதுவர்.

பொதுவான கருத்துகள்
------------------

வசுதாரா நேபாளத்தில் மிகவும் புகழ் பெற்றவர். அங்கு அனைத்து இல்லங்களிலும் வசுதாரா வழிப்படப்படுகிறார். இவர் ரிக்-வேதத்தில் குறிப்பிடப்படும் வசுக்களுள் ஒருவர்.

சித்தரிப்பு
-----------

பொதுவாக இவர் ஆறு கரங்களுடன் காணப்படுகிறார். கீழ் இடக்கரத்தில் இவர் தன்னுடைய அடையாளமாக, பொற்குடத்தையும் கொண்டுள்ளார். அதற்கு மேலுள்ள கரத்தில் தானியங்கள் உள்ளன. மூன்றாவது இடக்கரத்தில் பிரக்ஞாபாரமித சூத்திரம் எனப்படுகிற மகாயான சூத்திரத்தையும் கொண்டுள்ளார். தனது இடக்காலை மடக்கி, வலக்காலை ஒரு கும்பத்தின் மீது ஊன்றுகிறார்.

கீழ் வலக்கரம் தானத்தை குறிக்கும் வகையில் வரத முத்திரையுடன் திகழ்கிறது. அதற்கு மேலுள்ள கரத்தில் மூன்று சிந்தாமணி இரத்தினங்கள் உள்ளன.மூன்றாவது வலக்கரத்தில் அஞ்சலி முத்திரை காணப்படுகிறது.

வெளி இணைப்புகள்
---------------

விக்கிமீடியா பொதுவகத்தில்,  
 ***Vasudhara***   
என்பதின் ஊடகங்கள் உள்ளன. 

* The Gods of Northern Buddhism / Online HTML version with Footnotes and Images
* HimalayanArt.org
* AsianArt.com

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |


|  |  |
| --- | --- |
|  | இது பௌத்தம் தொடர்பான ஒரு குறுங்கட்டுரை. நீங்கள் இதை விரிவாக்கி விக்கிபீடியாவுக்கு உதவி செய்யலாம் |
**பிழைகளைதல்** (*Emendation*) என்பது விலங்கியல் பெயரிடலில், உயிரின வகைக் குழுவின் பெயர்களின் எழுத்துப்பிழையில் செய்யப்படும் மாற்றங்களைக் குறிப்பதாகும். பாக்டீரியாவில் பெயரிடலில், பிழைகளைதல் என்பது சுற்றறிக்கை வாயிலாகத் திருத்தங்கள் செய்யப்படுகின்றன.

விலங்கியல்
----------

வகைப்பாட்டியல் பெயரினை விவரிக்கும் போது உயிரின வகைக் குழுவின் ஆசிரியரால் முதலில் பயன்படுத்தப்பட்ட பெயர்களின் எழுத்துப்பிழையை மாற்றுவதற்கான நியாயமான காரணத்துடன் மாற்றம் உணர்வுபூர்வமாக செய்யப்பட வேண்டும். ஆனால் வேறு எந்த எழுத்து மாற்றங்களும் நியாயமற்றதாகக் கருதப்படுகிறது. செல்லுபடியாகும் திருத்தங்கள் திருத்தத்திற்கான மாற்றங்களாக கருதப்படுபவற்றில் சில:

* வகைப்பாட்டியலில் பெயர்களை விவரிக்கும் அசல் படைப்பில் காணப்படும் அச்சுப் பிழைகள்
* இலத்தீன் அல்லாத வார்த்தை எழுத்துப்பெயர்ப்பு பிழைகள்
* டைக்ரிடிக்ஸ் அல்லது இடைக்கோடு இடல்உள்ளடக்கிய பெயர்கள்;
* பொதுவான பெயரின் பாலினத்துடன் பொருந்தக்கூடிய சிற்றினங்களின் பெயர் முடிவுகளின் சேர்க்கை மாற்றப்பட்டிருக்கும் போது.

இருசொற் பெயரீடலின் ஆசிரியரின் பெயர் மாறாமல் இருக்கும்.

மேற்கோள்கள்
-----------

1. ↑  Lapage, S.; Sneath, P.; Lessel, E.; Skerman, V. eds. (1992), *International Code of Nomenclature of Bacteria: Bacteriological Code* (1990 revision ed.), Washington, DC: ASM Press, Rule 35
2. ↑  Follett, W.I (1952). "Emendation of Zoological Names". *Systematic Biology* **1** (4): 178–181. doi:10.1093/sysbio/1.4.178. .
3. ↑  "Article 32 of the ICZN". ICZN.
புதுக்கோட்டை ராஜாகுளக்கரையில் **புவனேஸ்வரி அம்மன் கோவில்** அமைந்துள்ளது.

வரலாறு
------

முன்பு இந்த இடம் ஜட்ஜ் சுவாமிகள் அவர்களின் ஆஸ்ரமமாக இருந்த இடத்தை சாந்தானந்தா சுவாமிகள் மேற்கொண்டு அதிஷ்டானமாக்கி இருக்கிறார்.. புவனேஸ்வரி கோவிலுக்கு அதிஷ்டானம் என்று பெயர். 1936-ஆம் ஆண்டு முதல் இந்தக்கோவில் இருக்கிறது.

புவனேஸ்வரி மற்றும் அஷ்டதச புஜ லட்சுமி
-------------------------------------

அன்னை புவனேஸ்வரிக்கு நேர் எதிரில் அஷ்டதச புஜ லட்சுமி.**இருவரின் திருஉருவத்தையும் பார்த்துக்கொண்டே இருக்கலாம்**. நேர் எதிரில் சன்னிதி இருவருக்கும். ஐயர் வகுப்பினர் புடவை கட்டும் மடிசாரில் அஷ்டதச புஜ லட்சுமிக்கு அலங்காரம் செய்திருப்பார்கள். எதிரில் பெரிய யாக குண்டம் இருக்கும். இங்கே வருடத்திற்கு ஒரு முறை செய்யப்படும் யாகம் மிக பிரசித்தம். அது முடிந்த உடன் ஊரில் மழை நிச்சயம்.

சரஸ்வதி ஞான ரூபம், லட்சுமி க்ரியா ரூபம், மஹா காளி இச்சா ரூபம் - இந்த மூன்று சக்திகளும் சேர்ந்த சாமுண்டீஸ்வரி அஷ்டதச புஜ லட்சுமியாக அன்னை இங்கே வணங்கப்படுகிறாள்.

கோவில் விதிமுறைகள்
------------------

கோவில் வாசலிலேயே தாமரை மலர்கள் விற்றுக்கொண்டிருப்பார்கள். அர்ச்சனை எல்லாம் கிடையாது. நுழைந்ததும் ஜட்ஜ் சுவாமிகள் சமாதி இருக்கும். இடது பக்கத்தில் அஷ்டதச புஜ லட்சுமி எதிரே புவனேஸ்வரி. புவனேஸ்வரியின் எதிரில் ஸ்ரீ சக்கர மேரு வைத்து பூஜை நடைபெறும்.
கற்பூர ஆரத்தி நேரத்திலும் இருவருக்கும் ஒரே சமயத்தில் ஆரத்தி நடைபெறும். காலை மாலை மட்டும்தான் ஆரத்தி. நடுவில் தரிசனம் மட்டும்தான்.

கோவில் சிறப்பு
--------------

கோவிலைச் சுற்றி வரும்பொழுது பஞ்சமுக பிள்ளையார், பஞ்சமுக ஆஞ்சநேயர், தன்வந்த்ரி, சாஸ்தா, நாமே அபிஷேகம் செய்யும் வகையில் லிங்கம், பொற்பனையான் ஆகிய மூர்த்திகள் இருக்கும். படு சுத்தமாக நிசப்தமாக இருப்பது சிறப்பு.

இங்கே கோவில் சுத்தமான தசாங்கம் கிடைக்கும். அதைக் கோனில் வைத்து ஏற்றுவது ஒருக்கலை. சுகந்தச்ச மனோஹரமாக வாசம் தூக்கும். புவனேஸ்வரி குங்குமம் எந்தக் கலப்பும் இல்லாத மஞ்சள் குங்குமம்.

சென்னையை அடுத்த தாம்பரத்தில் ஸ்கந்தாஸ்ரமம் இருக்கிறது. அதுவும் சாந்தானந்தா சுவாமிகளால் அமைக்கப்பட்டதுதான். சேலம் ஸ்கந்தாஸ்ரமமும் இந்த அமைப்பினருடையதுதான்.

மேற்கோள்கள்
-----------

1. ↑  ஸ்ரீமத் சாந்தானந்த சுவாமிகள்
2. ↑  அருள்மிகு புவனேஸ்வரி திருக்கோயில்

வெளி இணைப்புகள்
---------------

* Sri Bhuvaneshwari Ambal Temple Epi 1
* Part 1- Brief History of Sri Bhuvaneshwari Ambal Temple
**வில்கெம் தி கான்** (*Wilhem de Haan*)(7 பிப்ரவரி 1801 ஆம்ஸ்டர்டாம் - 15 ஏப்ரல் 1855 லைடன்) என்பவர் இடச்சு விலங்கியல் நிபுணர் ஆவார். இவர் பூச்சிகள் மற்றும் ஓடுடைய கணுக்காலி ஆய்வில் நிபுணத்துவம் பெற்றவர். மேலும் நேச்சுரலிசு என தற்பொழுது அறியப்படும் லைடனில் உள்ள ரிஜ்க்சு அருங்காட்சியகத்தில் முதுகெலும்பிலி விலங்குகளின் பிரிவின் முதல் பராமரிப்பாளராக இருந்தார். இவர் 1846-ல் ஓய்வு பெற வேண்டிய கட்டாயம் ஏற்பட்டது. முதுகெலும்பு நோயால் பகுதியளவு செயலிழந்தார். 1833-ல் வெளியிடப்பட்ட சைபோல்டின் *விலங்கின ஜபோனிகாவின்* முதுகெலும்பில்லாத தொகுதியின் பொறுப்பாசிரியர் இவர் ஆவார். மேலும் ஜப்பானிய வனவிலங்குகளை முதல் முறையாக மேற்கத்திய உலகிற்கு அறிமுகப்படுத்தினார். இவர் பல புதிய உயிரலகிற்குப் பெயரிட்டார். மேலும் பல உயிரலகுகள் இவரது நினைவாகப் பெயரிடப்பட்டுள்ளன.

இவர் *மாண்டிட்கள்* மற்றும் *பாசுமிட்கள்* குறித்து குறிப்பிடத்தக்க படைப்புகளை வெளியிட்டார்.

மேற்கோள்கள்
-----------

1. ↑  W. Vrolik (1855). "Levensberigt van Wilhem de Haan" (in Dutch). *Verslagen en Mededeelingen* (Amsterdam: Koninklijke Akademie van Wetenschappen) **3**: 399–408. .
2. ↑  de Haan, W. *Bijdragen tot de Kennis Orthoptera.* in C.J. Temminck, *Verhandelingen over de natuurlijke Geschiedenis der Nederlandsche overzeesche Bezittingen.* volume 2.(1842)

வெளி இணைப்புகள்
---------------

* Fauna Japonica online – டி ஹானின் பணி 36வது பக்கத்தில் தொடங்குகிறது.
**கே.வி.சுப்பண்ணா (K.V.Subbanna)** (1932 - 2005) என்று அழைக்கப்படும் சுப்பண்ணாவின் முழுப்பெயர் **குண்டகோடு விபூதி சுப்பண்ணா**. இவர் ஒரு நாடகாசிரியர், கன்னட மொழியில் மிகவும் மதிக்கப்படும் எழுத்தாளர், பதிப்பாசிரியர். சுப்பண்ணா 1949இல் ஹெக்கோடு கிராமத்தில், துவக்கி வைத்த நீலகண்டேஷவர நாடக சமஸ்தே என்ற *நீநாசம்*, உலகில் மிகவும் புகழ்பெற்ற நாடகப் பள்ளி. கன்னட நாடகக்கலைக்கும் மற்ற பிற நிகழ்த்துக் கலைக்கும் புத்துயிர் அளிக்கும் வண்ணம் செயல்பட்டவர் சுப்பண்ணா. இவருடைய கலைப்பணிக்காக ரேமொன் மக்ஸசே விருது வழங்கப்பட்டது.

ஷேக்ஸ்பியர், மொலியே, ப்ரெஹ்ட் போன்ற புகழ்பெற்ற நாடகாசிரியர்களின் படைப்புகளை கன்னட நாடகங்களாக அரங்கேற்றி மக்களுக்கு உலகின் சிறந்த நாடகங்களை நிகழ்த்திக் காட்டினார். பல கன்னட எழுத்தாளர்களையும் நாடகாசிரியர்களையும் ஊக்குவித்தது *நீநாசம்*. அரசின் உதவியோடும் மற்ற உதவி நிறுவனங்கள் மூலமும் உதவி பெற்று, சிறந்த அரங்கு ஒன்றினை ஹெக்கோட்டில் கட்டினார் சுப்பண்ணா. மக்களின் ஆதரவு இவருக்கு மிக்க அதிகமாகவே இருந்தது. நாடகம் மட்டுமன்றி சிறந்த திரைப்படங்களையும் அரங்கேற்றினார். நீநாசம் மூலம் உலகின் சிறந்த கலைப்படைப்புகளை மக்களுக்கு கொண்டு சென்றதோடில்லாமல் மக்களின் கலையறிவு வளர்க்க பல வகுப்புகளையும் நடத்தினார்.

கன்னடத்தில் சிறந்த நாடக இலக்கிய வளர்ச்சிக்காக, அக்ஷர ப்ரக்ஷனா என்ற புத்தக பதிப்பு நிறுவனம் ஒன்றினையும் நிறுவினார்.

வெளி இணைப்புகள்
---------------

* சுப்பண்ணாவின் மறைவின் போது வெங்கட் சாமிநாதன் எழுதிய இரங்கல் உரை பரணிடப்பட்டது 2005-11-09 at the வந்தவழி இயந்திரம்
* சுப்பண்ணா பற்றி நஞ்சுண்டன் காலச்சுவடில் எழுதிய கட்டுரை பரணிடப்பட்டது 2007-09-30 at the வந்தவழி இயந்திரம்
* தி ஹிந்து நாளிதழில் சுப்பண்ணா பற்றிய கட்டுரை பரணிடப்பட்டது 2007-10-01 at the வந்தவழி இயந்திரம்
* ரேமொன் மக்ஸசே விருது அமைப்பின் சுப்பண்ணா பற்றிய குறிப்பு பரணிடப்பட்டது 2004-10-27 at the வந்தவழி இயந்திரம்
* எழுத்தாளர் உமா மஹாதேவன் தாஸ்குப்தா, சுப்பண்ணாவின் மறைவின் போது எழுதிய இரங்கல் கட்டுரை
***நைக்டிபாட்ராச்சசு ஆனமலையென்சிசு** (Nyctibatrachus anamallaiensis)* என்பது **ஆனைமலை இரவு தவளை** எனப்படும். இது நைக்டிபேட்ராச்சிடே குடும்பத்தில் *நைக்டிபாட்ராச்சசு* பேரினத்தினைச் சார்ந்த ஓர் சிற்றினமாகும். ஆனைமலை இரவு தவளை இந்தியாவின் மேற்குத் தொடர்ச்சி மலையின் தென்பகுதியில் மட்டுமே காணப்படும் அகணிய உயிரி. இது தமிழ்நாட்டின் ஆனைமலை மலைப் பகுதியில் உள்ள வால்பாறை என்ற வட்டாரத்தின் அருகிலிருந்து மட்டுமே காணப்பட்டுள்ளது. இது நீண்ட காலமாக *நைக்டிபாட்ராச்சசு பெடோமி* சிற்றினத்தினை ஒத்ததாகக் கருதப்பட்டது.

*நைக்டிபாட்ராச்சசு ஆனமலையென்சிசு* என்பது ஒரு சிறிய வகைத் தவளையாகும். இதனுடைய மூக்கு-இனப்புழை வரையுள்ள உடல் நீளம் 17 மிமீ ஆகும். இந்த வகைத் தவளைகள் சதுப்புநில மேய்ச்சல் பகுதியில் உள்ள சிறிய நீரோடையிலிருந்தும், மாதிரிகள் தண்ணீரின் அருகிலும் காணப்பட்டன.

மேற்கோள்கள்
-----------

1. ↑
2. ↑  Frost, Darrel R. (2013). "*Nyctibatrachus anamallaiensis* (Myers, 1942)". *Amphibian Species of the World 5.6, an Online Reference*. American Museum of Natural History. 3 December 2013 அன்று பார்க்கப்பட்டது.
3. ↑  Myers, George S. (1942). "A new frog from the Anamallai Hills, with notes on other frogs and some snakes from South India". *Proceedings of the Biological Society of Washington* **55**: 49–56. .